text: Nyuddannet frisør trods handicap
  25 februar 2010 kl. 14.11
  21-årig Mette Meier har netop gennemført frisør-uddannelsen trods det, at hun kun har én hånd.
  Der findes nogle få fag, de fleste nok ville foretrække blev udført af en person med to hænder. For eksempel koncertpianist eller frisør. 
  Men Mette er ny-uddannet frisør trods det, at hun mangler en hånd.
  Sit handicap til trods har hun allerede et job, og kunderne er yderst tilfredse. Hun mestrer nemlig kunsten at klippe med en hånd.
  Alle offentlige instanser sagde, at det kunne Mette ikke, så de ydede ikke hjælp på nogen måder.
  Så hun har måttet gennemføre uddannelsen uden hjælp, ingen SU, uden indkomst i 1½ år. 
  Men alligevel gennemførte hun uddannelsen, og har nu fået job så en salon i Fredericia.
  